22 ISIGIDIMI SAMAXOSA, MARCH 1, 1887.

zaze zalo Mahlubi ase DIadleni. Abe embalini, eza kwa Gcaleka apa kurweba ngamaxesha o-Kawuta, uyise ka Hintsa, pambi kokucitakala kwezizwe zase Mbo.

Saza kuwela i Zazulwana, umlanjana omelwe ngu Mr. Veltman Bikitsha, sadana kungaboni nqolowa. Yaye enye indawo umfundisi wase Toleni ebuzwa, ekunjulwa, ngamadoda abekekileyo anje ngo Mr. Bulube no Mr. Kentane.

E Gcuwa sabaqana no *Tea-meeting*, ifake pakati umculo nengxoxo zamadoda, ipetwe ngu Mr. George Pamla, ititshala yakona, imemo kakulu yasuka imvula yayipazamisa kakulu impi eyayilindelwe. Singasesikankanya lamadodana pakati kwawayeko, o Messrs. Mk. Bikitsha, Tsamse, Benekazi, Wm, Johannes, K. Ncapayi, D. Bulube nabanye. Kwacelwa oka Mzimba, umfundisi wase Dikeni, ukuba abe sesihlalweni emva kwezidlo ezazilungiswe kakuhle. Wavuma umtinjana wase Gcuwa upetwe ngumfo ovumisayo lowo ka Pamla. Sabuka ukuvana kododana oluntsundu, olute lungama Ngqika, nama Gcaleka, nama Mfengu, Iwadibana apo ngento entle, kweso sikolo sika Hintsa,—kuba ngu Hintsa owawukupela isikolo umhlaba wase Gcuwa. Sancoma ukukwazi ukuteta kwamadoda awatetayo, awabekela entloko amazwi angalibazisi. Ezincokweni zamadodana asuka ahlekisa ngenteto yabatunywa be “ Native Educational Association ” abaya ku Sir Gordon Sprigg wabenza baba *zidom,* izitauwa pambi kwake ngendawo ye voti pesheya kwe Nciba, kuba ute—“Nitunywe ngumzi wapesheya kwe Nciba na ngale ndawo? Kanjalo ukuba ipesheya kwe Nciba linikwe elo lungelo loku *vota* lozivumana irafu-rafu ezininzi eziya kongezwa? ” Suka nqadalala, lawa itshoba, emka ekwenyele imsila.

Kwavakala ukuba inteto ebonakele kwi *Mvo Zabantsundu* yomfo ka Mzimba ecaswe ngumbali we *Mvo* iwabile umzi: omhlope uvumelana nenteto yomnini kubala ; ontsundu usate qeke pakati, omnye uvumelana nenteto ecasayo ye *Mvo* *Zabantsundu,* omnye uvumelana nombali oka Mzimba. Ute oka Mzimba ekuncokoleni,—“ Into eyenziwe ngu Mhleli we *Mvo,* ifana nengubo ka Josefu isisiwa kuyise iqwengiwe yadyojwa ngamagazi. Okwenene yayi yiyo ingubo leyo iqwengiwe, inamagazi. Babesazi ngapezulu koko noko. Lenteto iviwe kakuhle, njengoko iviwe ngu Mr. Makiwane no Mhleli we *Sigidimi*, usel’ecikoza u Mhleli we *Mvo* inteto eyalata ubudlavu bayo namagazi amabi.” Hayi wetu Mhleli, oko kudlavuka kuyabonwa apo kuvele kona, nalawo magazi. M.

INGXELO YO MHLOLI WE ZIKULA.

Ukuba kuko incwadi esazeke inqikwe ngezandla ezingca- ngcazelayo zi Titshala yeye ngxelo yo Mvi-Zikula. Eyale kwota ka December 1886, ishicilelwe, apo u Mr. Howe Ely acangcisa kona ukuma kwe zikula abezihambele ukufa komnyaka odluleyo. Ezo zikula afikelele kuzo, zibe mashumi mahlanu anesitandatu (56) kwizitili zase Dikeni, e Nqushwa, e Mpofu, nase Qonce. Abafundi ababeko eluviweni ngama 2,443, nakuba be 1,260 kupela abapumeleleyo kwi ziqibi ngeziqibi zemfundo, kwasala 1,183 lisezantsi kakulu. Kwinani labapumeleleyo site ukuze sifikelele elo le Mission *Schools* apo zipantsi kwabamnyama, saliketa inani lezikula ezisixenxe zabamhlope ezipumeze 104, ne *Seminari* zase Lovedale nase Nqushwa ezipumeze 256 kuviwo lo Mhloli- Zikula. Ateke amanani ema ngoluhlobo :—

Abapumelele Isiqibi ... V ...... 1

„ „ ... IV 61

„ „ ... HI ...... 203

„ „ ... II ...... 381

„ „ ... I 287

Bebonke kwizikula ezimashumi mahlanu 933

Sinye kupela isikula, sesakwa Gqumahashe, esibe nomntwaua omnye ofikelele kwi *Standard V*—naso siyagqibelisa, kuba ukususela ku January 1887 u Mhloli we Zikula akasayi kuva zikula zincinane zangapandle agqitise kwese Sine, ekuya kuti abo bapumelele kuso bakutshelwe ezi Seminareni.

Ingxelo ka Mr. Ely yenjenje ngezikula ezipumeze usapo kwi ziqibi ngeziqibi.

1. EZIPUMEZE USAPO KU STANDARD V.

Gqumahashe—*Robert Fini, teacher; Mary Mtule, assistant.* Inani eluviweni, 52.

Abapumelele ku *Standard* V, I; IV, 1; III, 2; II, 8; I,10. Usincoma ngokundileka. Indlu nakuba ilungile ikalazelwa isiziba sentungo yendlu ukuncola, nokuba inkunkuma ewa pezu kwaso ibange ukuba indlu ibe nevumba elibi. Masisu- swe ke ngoko. [Siva ukuba eso sikalazo sesilungisiwe.— Ed. Sigidimi.]

2. EZIPUMEZE USAPO KU STANDARD IV.

Tamara—*Pearce Magaba, teacher ; Hannah Titus, assistant.* Inani, 69.

Abapumelele ku *Standard* IV, 7; III, 13; II, 14; I, 3. Kunconywa ukundileka kwentsapo, nokuba mhlope kwesikula. Kugxekwa indawo yokuba isi Xosa singanyanyekelwe kwabe siqibi sokuqala, ngeso sizatu kushunqukele isitandatu sentsapo ezingapumelelanga ngeso sipako sodwa.

Amatole Basin—*Solomon Mnyakama, teacher; Mrs. Mhla- mbiso, umtungisi.* Inani, 56.

Abapumeleleyo ku *Standard* IV, 7; III, 5; II, 13; I, 6. Kunconywa ukundileka kosapo, nokulungiswa kwendlu. Kugxekwe ukungalungi kwetafilana ezibalela usapo.

Pirie—*Wm. Kobe Ntsikana, teacher, Miss Jenny Ross no Miss Blair, abancedisi.* Inani, 83.

Abapumeleleyo *Standard* IV. 6; III. 6; 11.18; 1.9. Kunconywa ukupatwa kakuhle kwesikula; indlu ukufaneleka; nokufundiswa kakuhle kwentsatshana. Kugxekwa *i-Jografi,* nokungacokisi ukubaliswa kwe klasi ezipezulu.

Debe, Wesleyan Mission—*Henry Mbambisa, ufundisa yedwa.* Inani, 72.

Abapumeleleyo Standard IV. 3; III. 9; II. 16; I. 8. Kunconywa indlu, nokukwazi ukufundisa i *Object Lessons.* Kukalazelwa ukungabi namncedisi nomtungisi. Umsebenzi uyayeyisa ititshala enye.

Debe, Free Church—*Thomas Bottoman, teacher; Mana Bottoman, umtungisi.* Inani, 57.

Abapumeleleyo Standard IV. 3 ; III. 4; II. 17; 1.10. Kunconywa ukundileka kosapo; ukuba mhlope kwendlu, nakuba ibe nefestile ezitile ezigqobokileyo.

Newtondale. (E-Nqhshwa)—*Solomon Mwahla, teacher; Dina Godolozi, assistant.* Inani, 33.

Abapumeleleyo *Standard* IV. 2; III. 3 ; II. 8; I.11. Kufikwe indlu ilungile. Ziswelekile i Map, ezisekoyo esikuleni ngamadlavu.

Horton (E-Nqwebebeni)—*Alex. Njokweni, teacher; Rebecca Mpahla, assistant.* Inani, 49.

Abapumeleleyo *Standard* IV. 2; III. 3; II. 8; I.11. Kunconywa ukundileka kwesikula. Kubikwa ukuba indlu entsha yokufundisela igqityiwe.

Annshaw—*Henry C. Kildasi, teacher ; Mrs. Hester Sandile, assistant.* Inani, 105.

Abapumeleleyo *Standard* IV. 1; III. 18; II. 22; I.16. Isikula kufikwe simhlope, nempahla yaso ilungile. Indlu ekufundiselwa kuyo abantwana abancinane igxekwa umfulelo wayo, ocitakalayo, nomauputunywe ngokulungiswa.

Emnqaba—*Joseph Mpinda, teacher.* Inani, 46.

Abapumeleleyo ku *Standard* IV. 1; III. 6; II. 3; I. 4. *I- Time-Table* lufikifane apa olungena kulandelwa, ekubonakala ukuba nomniniyo uyenze isihombo nje kodwa. Kwi *Object Lessons—*ititshala ilindelwe ukuba ikuqondisise oko ikufundi- sayo, ingafane ifunisele. Indlu ilungile, nakuba ifestile zinga- lingani ezinxobeni zazo.

Sheshegu—*Joseph D. Mzimba, no Dabise Ntshona.* Inani, 68.

Abapumelele *Standard* IV. 1; III. 2; II.15; I 13. Ingxolo iko kunene apa. *1-Time-Table* yakuba imisiwe makuhanjwe ngayo. I*-Object Lessons* ezi ib’ifanele ukuti ititshala iziqonde pambi kokuba ifundise ngazo, akwanele ukuguqulwa okutetwa yincwadi. Indlu inkulu ilungile yona.

Gaga—*Duff Matayo, teacher, no Nomkotane Kongo, assistant.* Inani 43.

Abapumelele *Standard* IV. 1; III. 6; II. 10; I. 3. *I-Time-Table* kufuneka entsha eyakuzicacisa izifundo, iwapaule amaxesha. *1-Object* Lessons ngeyiba iyayazi ititshala, koko uhlobo efundisa ngalo luyozelisa. Indlu inkulu, ilungisiwe kambe. Ziswelwe i map zase Europe, neyase Koloni.

3. EZIPELELWE KUPELA KU STANDARD III.

Ezisaseleyo izikula sesiyakuzigixa ngenxa yokupelelwa yi- ndawo, sizicancisa nje ngokubalwa kwazo encwadini ka Mr. Ely, singakangeli ekudlulaneni kwamanani.

Seymour (E-Mpofu)—*Caroline Ntsiko, teacher.* Inani, 30.

Opumeleleyo ku *Standard* III. mnye. Akutungiswa. Na­kuba indlu ib’ilungile, kufikwe ikufuna kakubi ukutshayelwa.

Kwezana (*E-Rwarwa)—Wm*. *Piet, teacher; Mary Qabaka, umtungisi.* Inani, 55.

*Standard* III. bane abapumeleleyo. Kufikwe indlu ilungile. Kugxekwa uhlobo lokufundiswa kwe *Object Lessons,* ukufane , zifihleliswe intsapo oko kushicilelweyo, ingazinikeli ititshala- ekukucaciseni oko ikufundisayo.